UUMACCHO 


Saggi Waakh walah tuumman isoouume 


1 l Walah tuumman orcho ka Waakh orey serey ichoow harra 
soouume. 2 Harra la fool ma khabine toro a marhaneet; mugdihi 
reebe on bicche tuumman sarcho kaankubneet. Miigti Waakh la 
bicche sarchooda rarraahta. 

3Waakh la wihi us yidah, “Banay a soobaheen!” Banay la 
soobaheen. 4Waakh banay yeye jilhaate. Waakh deerka banay 
ichoow mugdi seley bahche. *Waakh banay “maalim” yidahye, 
mugidi la “ibeen” yidah. Il gelebnowe, barye. Wahaas a ibeenki oraat. 

6Waakh toro mehe yidah ya, “Moosi? bicche seley bahcho a 
soobaho, bicche seley a bahcho.” | daas la titah. ’’Deerka Waakh 
moos soobahche, moos la bicchehi harra ichoow wihi saraat seley 
bahche. 8 Waakh la serey “Goobi Waakh” yidah. Il gelebnowe toro 
barye. Wahaas la a ibeenki lammaatteet. 

9 Waakh la, “Bicchehi harra intoo kalday ka a isiirteene, harrati 
kafafsan a soobahto” yidahye, idaas la titah. '©Waakh harrati 
kafafsan “harra” yidahye, bicchehi istirte la magahicho “beyohi 
burbuure” yidah. Waakh la yeye, jilhaate. 

11 Waakh toro “Harra geey a bihisso,” yidah. “Geeyoha la ki ilmo 
bahcho ilmo a bahcho, ki gurnaan bahcho la gurnaan a bahcho,” 
yidah. I’daas la titah. !2 Harra geeyo bihisse, geeyohi gurnaan bahcho 
kooba gurnaankiis bahche, wihi ilmo bahcho laka kooba ilmohiis 
bahche. Waakh la yeye jilhaate. 311 gelebnowe barye. Wahaas la a 
ibeenki seyyahnaatteet. | 

14 Waakh toro “Banay serey ka a soobaheene, ‘dee maalim ichoow 
ibeen seley a bahcheen,” yidah. “Toro la seerar ichoow hayo ichoow 
gu’ha’h ichoow daawo a lakaabti,” yidah. !5“Banay la serey a 
kijireene ‘dee harra banay a ’hesso,” yidah. I’daas la titah. 16 Waakh la 
banay lamma burbuure soobahche, banayhi weyti buure maalim 
iweynaache, banayhi nucchul la ibeen iweynaache. Yeyyehimo laka 
soobahche. '7Waakh sereye banay katoolliche ‘dee harra banay 


aMoos: Waha moosi orran Rendille ‘moosi Waakh’ yadeeh mee. A mehe ya, a 
sereyta daayan. Cha’at yeyte, a idi moos, a mehe, sereyta daayan amam 
tuumman ka a harra ‘daarta, moos iyookkaatta. Bicchehi iche serey ijeyisso la a 
mirisi saraat. | 

ka'hessa. !8Banayhoo maalim itoolliche, wohoo la ibeen itoolliche, 
‘deerka dee banay ichoow mugdi yeerarroochaan. Waakh yeye 
jilhaate. !9 I] gelebnowe toro barye. Wahaas la a ibeenki affarnaatteet. 

20Waakh toro, “Binahi bicche goyaatteet bicche goya a 
buuhicheene, chimbiro la serey ka a wareen,” yidah. 2! Deerka 
Waal.h binahi burbuurenye bicche goyaatteet tuumman soouume; 
ichoow wihi tuummane rubey khabo bicche goya fiddiyo; ichoow 
chimbirohi fil ittaawe laka soouume. Waakh la wahaas tuumman 
yeye, kahamaade. ?? Waakh la imaale, “’Doloh dela, ittaawa, bicche 
tuumman buuhicha,” iyidah. “Chimbiro laka a dakhmeene, harra a 
buuhicheen,” yidah. 511 geicbnowe, barye. Wahaas la a ibeenki 
channaatteet. 

24Waakh toro wihi us yidah, “Binahi fil ittaawe harra a 
buuhicheen: wihi yibaat ichoow hoola, ichoow wihi uur il kajiito 
tuumman wihi burbuure ichoow wihi rurrucchul ba a soobaheen,” 
yidah. ?5Waakh binahi yibaat wohoo ba saggi icho ijiraan u 
soobahche; hoola laka wohoo ba idi icho yahiin u soobahche; ichoow 
binahi uur il kajiito laka wohoo ba idi icho yahiin u soobahche. 
Waakh yeye jilhaate. 

26Waakh ‘deerka iyeyye, “Enenyet haagginno, iyookkoteen 
kayeello, a inno iyookkonaati. Ulla bahaggi bicche goyaatteet 
ichoow, chimbirohi saraat ichoow, hoolahi harra tuumman ichoow, 
binahj uur il kajiito tuumman, iche iweynaata.” 

Waakh deerka enenyet iyookkotiis ka soouume. 
Iyookkotiis on ka, Waakh énenyét soouume: áram 
ichoow arám ba soouume. 

28 Waakh entnyet imaale wihi us iyidah, “’Doloh dela, ittaawa, 
harra buuhicha, harra dakhda. Bahaggi biccheet ichoow chimbirohi 
saraat, ichoow wihi rubey on khabo harra sarche kasohti tuumman 
dakhda.” 

29 Waakh toro wihi us yidah, “Geeyohi ilmo bahcho ommos wihi 
gurnaan bahcho harra katoollo tuumman, a atin siiche, a gololiinna 
amha. 3? Binahiiyye harra tuumman la, ichoow chimbirohi saraat, 
ichoow wihi tuummane harra sarche ka uur il kajiito wihi rubey 
khabo tuumman geeyi ulhawe harra iche siiche a gololichooda a 
yaakheen.” IT daas la titah. 

31 Waakh wihi us soouume tuumman yeye, jilhaate. Il gelebnowe, 
barye. Wahaas a ibeenki lihnaatteet. 

1Saggaase serey ichoow harra ichoow walah tuumman ba 
litsoouume. 

2Ibeenki teebannaatteet ka la Waakh hiliiski goorat us haaggiche 
massiche, ‘deerka nase. 3 Waakh la ibeenki teebannaatteet iweeste 
munyaache, a mehe ibeenkane Waakh hiltiski tumaccho massiche 
nase. 


Aadam Ichoow Haawwo 


Waha a hawweesi saggi uumacchoti serey ichoow harra 
liisoouume. Maanti Kamuri Waakhe serey ichoow harra soouume. 

Maånti: Waakh harra soouume, *geey addane harra kasoobahe 
mele, a mehe Waakh hir ma keenine toro la et gos khuto mele. 
61daasenyi harra a deyatta, iche tuumman ‘aban tatech. 7 ’Deerka 
Kamuri Waakhe doobbo sookkhiche weeli enenyet yeele. Neebsihi 
jiro samam goya kaafuufe etaas la noolaate 

8 Kamuri Waakhe la dabanki beri Eeden ka gos haaggiche etaas us 
soouume gosaas goya fure. ?Harraka Kamuri Waakhe geeyi 
haaggane ile doonto toro layaham soobahche Geeyi jiro laka gos 
ukkuriis kasoobahche. Geeyi iidi haag ichoow uskeel lakaabti laka 
gos ukkuriis kasoobahe. 

10 Hawtoo Eeden ka ‘dusso gos bicche kachibto la a jirta.Hawe la 
intaaska meel affare seley ikharradda. !! Kharradi oraat a ki Biichone, 
ili Hafiilah dahab khabo kasoomara. '? ’Dahabi ilaas a ki haaggan; 
miricchi ichoow dagahti hahhaaggan laka ilaas a kajirta. ' Karti 
lammaatteet a ti Giihon; iche la ili Kuuch layadeehe idussa 
kasoomarta. }4Hawti seyyahnaatteet la a ti Tiigiriis; iche la ili 
Assiiriya berihiissa tabta. Ti affarnaatteet la a hawti Yuuferet 
layadeeh. 

15K amuri Waakhe la etaas gosi Eeden fure, ulla gurnaan kichiba, 
khaatta. !©Kamuri Waakhe la wihi us katirriinsate et iyidah, “Ilmohi 
geeyohi gos kajiro tuumman akaroorine aham. !7I’daasenyi 
gurnaanki geeyi haag ichoow uskeel seley lakaabti uumhan. Chirri at 
tuhum la rumanka a tamuut.” 

18Kamuri Waakhe wihi u’ yidah, “Ma haaggan chirri eta keley 
fiddiyo. Wahalhi haaggane gargaaro iyeela.” 

19Toollaka Kamuri Waakhe harra ka bina tuumman ichoow 
chimbirohi saraat tuumman a soouume, sookhaate Aadam ikeene, 
deerka Aadam la magahenye ibahche. Ichoowka uliba wahaas a 
magahinyetichooda. ?? 'Deerka Aadam hoola ichoow bina tuumman 
ichoow chimbiro tuumman magahinye ibahche. 

Uliba la Aadam wahalhi haaggane gargaaro ma 'helin. 2! "Deerka 
Kamuri Waakhe Aadam urdummeti miige ikeene Aadam urde. 

Urdaayi laftiistoo waaru soobahche intaas us laf kasoobahche jid 
ilaabe idi kootte iche eheneet kayeele. 2*Kamuri Waakhe laftaas 
waaru ka makhaabal haaggiche, Aadam ikeene. 

23 Aadam la wihi us yidah: 

“Waha a lafti lafohaaya, a jidi jidaaya. MBean) a aram 
a mehe, arame lakasoobahche.” 

24 Jeentetaase mejel aabbahiis ichoow abartiis ikataba, usu ichoow 
makhaabassiis ba isleegowaane wohoo kalday yateehiin. 

25Lammacho ba, makhaabal ichoow makhaabale ba murukhe 
eheete, ma iskauryaawaan la. 


Yeeddaaginwaayyoti Enenyet 


3 1 Toof goorat maantaas weyti khara eheet, binahi yibaate Kamuri 
Waakhe soouume goyaka. Ulla wihi us aram iyidah, “Ejji Waakh 
gos goyaka gurnaanki geeyoot tuumman uumhana atin iyidah?” 

2 Arame la mehe ilaabte ya, “A geeddi nah gurnaanki geeyohi gos 
goya kajiro tuumman naham one, 3idaasenyi Waakh wihi us nah 
iyidah, gurnaanki geeyi gos ukkuriis kijiro uumhana a ‘daarina la; 
chi’ atin daarteene ommos tumheene la a tuuntaan.” 

4“A been gone, ma tuuntaan!” toof arám iyidah. 5“Waakh wihi us 
'idaas kayidah, a mehe ya chirri atin tumheen, indohiin a furnamaane, 
atin laka idi Waakh tateehiine, wihi haaggan ichoow wihi suuje seley 
abattaan.” 

6 Arame gurnaanki geey yeyte saggi us ihaagganyahe agarte, ohom 
ka laka a haagganyahe tidah. Toro mehe agarte maanjeeratte ya, eti 
gurnaanki geeya yuhum, a kharaawa haag ichoow suujoon laka seley 
bahcha. “Deerka gurnaankoo soogurte tuhum. Wohoo laka 
arankicheki kootte leejire siisse. 7Chirraas on lammacho ba indo 
furnameene, saggi icho murukh iyihiin isargeen. Seebi geeyi fiig 
iskadaddabeene, gaad kayeesseen. 

8Geeddi il kakhoboobe ka, Kamuri Waakhe usuhi gos goya 
kasoosohti sabkahtiis daageene, geeyo goya kadagteen. 9 Waakh la 
Aadam wahe, “At meeke?” worsate. 

10“Sabkahtaahha gos goyaka daage, jeenteti an murukh iahuu 
kaaroore deerka kaadagde,” ulla yidah. 

11“Ayyo at a murukh kiidah?” Waakh la worste. “Geeyi an 
uumhan kiidah menya tuhum?” 

12 “Aranta goorat at ikeente iche gurnaanka isiisse, anna uhum,” 
Aadam yidah. 

13 Deerka Kamuri Waakhe arám wihi us iyidah, “Waha a mehe at 
yeesse?” Iche la, “Toofe iekkeeste, anna uhum,” tidah. 


Falohi Waakh 


14 amuri Waakhe wihi us toof iyidah, “Jeenteti at waha iyeessuu, 
“Hoola tuumman ichoow bina tuumman dirihichooda 
falantahe: 
uure il kajiitta, harra la taham geeddi at jirtc tuumman. 
-~ Toro ati ichoow arám ba chiiyoone dahtiin gesse, 
nyaakhutaah ichoow nyaakhutiche laka a 
isichiiyoocha. 
Nyaakhutiche matahe kijejjebcha, ati la daddabe 
khaniinta.” 
16 Aram la wihi-us iyidah, | 
“Cha’at desso weyti bolokh ikaakhaya. 
Bolokhe nyaakhut kadessa, 
makhaabalaah la a maanjeeratta, usu la kianta.” 
17 Aadam la wihi us iyidah, “Jeenteti at makhaabassaah idaagte at, 
gurnaanki geeyi an uumhan kiidah ituhum u, 
“Jeentetaah u harra a falantahe. Geeddi at jirto tuumman 
idide mirrigsatta, dee golossatta. 
Geeyohi kudah khabo ichoow hoosi gos goyaka 
liidoonin, iche kisoobaha, 
at la geeyi harra taham. | 
Hili miigenye haaggissa, idid mirrigsatta dee golossatta, 
ichoowka ichoowka harra kagessa; 
harra lakaasoouume, at a harra, harra la inokhatta.” 
20 Aadam arantiis magah ibahche Haawwo yidah, a mehe, iche 
abarti enenyet tuummane tateeh. 
21Kamuri Waakhe sakkaalo Aadam ichoow arantiis ihaaggiche, 
gaad ikayeele. l 

Aadam Ichoow Haawwo Gos Goya Lakariha 


22 amuri Waakhe 'deerka wihi us yidah, “Enenyet laka kola ideen 
u kharaawe wihi haaggan ichoow wihi suuje seley a abte. Ma 
ladiicho toro dahantiis ma oogo, gurnaanki geeyi jiro ma gurti ma 
yahame dee jiroti imassan ma 'helo.” 23 -Deerka Waakh gosi Eeden 
goya karihe, irte harrati goorat lakasoouume gos kakhutte. “ Inkoo 
us enenyet gosi Eeden kasoorihe ka, gos ankiiski beri ka binahi 
barbarre khabo ichoow birlabi dabenye amam tuumman ilallanjaho 
jiti geeyi jiro irti gesse, yaakhichaan. 

